fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Rakkaudesta suomenhevosiin | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Salmiakki Poika, omistaja Pirja Sulkumäki ja hänen tyttärensä, ”hevosenhoitajat” Sarita (oik.) ja Jasmina Sulkumäki.
Salmiakki Poika on nimensä mukainen, mustanpuhuva ori. Se esittäytyi edustavasti viiden jälkeläisensä kanssa satapäiselle yleisöjoukolle tänään Ypäjän Hevosopiston järjestämässä orikavalkadissa.
Omistaja Pirja Sulkumäki Veikkolasta oli iloinen tarjoutuneesta esittelytilaisuudesta.
”Tämä on ilmaista mainosta, kun saa oman oriinsa esille valtavan joukon edessä.”
Katselmuksessa taka-ajatus on, että hevosalan ihmiset oppisivat tuntemaan oriin periyttäjänä ja tammojen omistajat haluaisivat astuttaa hevosensa sillä. Markkinointia ei tehdä rahan takia vaan siksi, että näkee oman oriinsa aikaansaannoksia.
”Kun syntyy varsoja, on kiva seurata niiden elämää ja kehittymistä, kun näkee laatuarvosteluja”, Pirja sanoo.
Siitostoiminta ei ole ratsupuolella taloudellisesti likimainkaan niin merkittävä tekijä oriiden omistajille kuin ravihevostaloudessa. Parhaat ratsut astuvat vuodessa runsaat 30 tammaa, useat ravurit jopa maksimin 150.
”Pitäisi olla huippusuosittu ori, että astutuksilla olisi taloudellisesti merkitystä”, Pirja muistuttaa.
11-vuotias Salmiakki Poika, tuttavallisesti Mikki, astui esimerkiksi viime vuonna kymmenen tammaa. Nyt sillä on yli kymmenen jälkeläistä, joka on ollut rajana orikavalkadiin pääsylle. Näin avautui myös jälkeläisille ensimmäinen tilaisuus näyttäytyä, sillä vanhin jälkeläisistä on vasta 2-vuotias ja laatuarvosteluthan alkavat vasta 3-vuotiaille.
”Rakkaudesta lajiin ja hevosiin.” Se on saanut Pirjan tekemään töitä jo parinkymmenen oman hevosen kanssa. Ja kun Mikki sattuu olemaan vielä hänen elämänsä hevonen, niin ymmärtää, miksi hän haluaisi oriinsa geenien periytyvän jälkipolville.
”Mikin varsat ovat hirveän rohkeita, uteliaita, sosiaalisia, hyväliikkeisiä ja kompakteja rakenteiltaan”, Pirja mainostaa.
Isää Pirja kehuu puolestaan seuralliseksi, sosiaaliseksi ja joka osaa käyttäytyä ja on kiinnostunut ympäristöstä. Mikin kanssa hän on käynyt kursseilla ja leireillä.
”Se ei ole ollut ilkeä ikinä – se ei pure eikä potki”, Pirja suitsuttaa 2-vuotiaana hankkimaansa oria.
Pirjalla on ollut puoliverisiä, mutta nyt tallissa on pelkästään viisi suomenhevosta ja poni.
”Suomenhevoset ovat monikäyttöisiä, sillä ne käyvät lajiin kuin lajiin. Suomenhevonen on suomalaisen ihmisen hevonen – se ymmärtää meitä. Meillä on sielullinen yhteys”, Pirja avaa tuntojaan.
Ammattiratsuttaja Anna Kärkkäinen kilpailee Salmiakki Pojalla, Pirja itse maastoilee ja Jasmina-tytär hyppääkin sillä.
Sanna Pulakka (oik.), Teemu-poika ja Taru Suutari ihastelivat suomenratsuja.
Orikavalkadi keräsi runsaan katselijajoukon hevosopiston Derbykentän katsomoihin. Hämeenkyröläinen Sanna Pulakka seurasi Tuukka-poikansa ja pinsiöläisen Taru Suutarin kanssa oriiden ja niiden jälkeläisten esittelyä.
”Hienoja, hyvin hoidettuja suomenhevosia”, Sanna ja Taru kehuvat näkemäänsä.
Taru harjoittaa pienimuotoista ravihevosten kasvatustoimintaa. Hän muistuttaa, että ravihevosen ratsuttaminen tuo sille tarpeellista vaihtelua ja jumppaa. Hän uskoo myös, että ravi- ja ratsulinjaisen hevosen risteytyksellä voi hakea monipuolista harrastehevosta.
Sanna tunnustaa, että suomenhevonen on ollut aina lähellä hänen sydäntään.
”Kaikki ovat yksilöitä, vaikka ovat samaa rotua. Se on hienous tässä rodussa”, Sanna hehkuttaa.
Teksti ja kuvat: Jukka Timonen
Joka jätkällä ei ole hevosella saatua rahaa
← Suomenhevonen meni minne käskettiin
Uusi laji – Mikupasin uusi elämä →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: